**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul de Coordonare și Cooperare Instituțională**

**Serviciul Resurse Umane, Salarizare**

**Nr.\_\_\_\_\_\_/\_\_\_\_\_\_\_\_2022**

**RAPORT DE SPECIALITATE**

**la** **Proiectul de hotărâre privind modificarea Organigramei și a Statului de funcții**

**ale Spitalului de Pneumoftiziologie Satu Mare**

Față de conținutul Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare,

în urma adresei Spitalului de Pneumoftiziologie Satu Mare cu nr. 2620/12.04.2022, înregistrată la Registratura Consiliului Județean Satu Mare cu nr. 8909/14.04.2022, prin care s-a înaintat Nota de fundamentare nr. 2619/12.04.2022 cu privire la aprobarea modificării Organigramei și a Statului de funcții ale Spitalului de Pneumoftiziologie Satu Mare,

raportat la Hotărârea Consiliului Județean Satu Mare nr. 37/30.03.2022 privind modificarea Organigramei și a Statului de funcții ale Spitalului de Pneumoftiziologie Satu Mare,

ținând cont de:

- Ordinul ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- prevederile art. 40, alin. (1), lit. a) din Legea nr. 53/2003 Codul Muncii, republicată, cu modificările și completările ulterioare, care stipulează “ *Angajatorul are, în principal, următoarele drepturi:*

*a) să stabilească organizarea şi funcţionarea unităţii;”,*

- prevederile art. 180 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare, care stipulează *“În domeniul politicii de personal şi al structurii organizatorice managerul are, în principal, următoarele atribuţii: a) stabileşte şi aprobă numărul de personal, pe categorii şi locuri de muncă, în funcţie de normativul de personal în vigoare;”,*

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) și c) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;*

*c) aprobă organigrama și modificarea acesteia;”*

- Dispoziția Președintelui Consiliului Județean Satu Mare nr. 235/2019 pentru modificarea anexei la Dispoziția nr. 70/2019 privind aprobarea structurii organizatorice a Spitalului de Pneumoftiziologie Satu Mare.

Spitalul de Pneumoftiziologie Satu Mare solicită aprobarea modificării Organigramei și a Statului de funcții cu 263 posturi, din care 12 posturi de conducere și 251 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propus în *Stat funcții modificat*** |
| - | Poziția 199 și 200 | - | Suplimentare 2 posturi | Inginer de sistem II |
| - | Poziția 211 | - | Suplimentare 1 post | Consilier juridic II |
| - | Poziția 215 | - | Suplimentare 1 post | Economist I |
| Poziția 212 | Poziția 218 | Secretar | Mutare și Renumerotare 1 post | Secretar |
| - | Poziția 217 | - | Suplimentare 1 post | Inginer specialist IA |
| - | Poziția 263 | - | Suplimentare 1 post | Șofer autosanitară III |

Prevederile de la Anexa 9, pct. 2, din Ordinul M.S. nr. 1224/2010, normează un număr de 16 posturi TESA, coroborate cu prevederile de la Anexa 15, pct. 2, din Ordinul M.S. nr. 1778/2006, prevăd un procent de 8% din numărul de posturi aprobate, pentru unități între 151-400 posturi în statul de funcții, respectiv 257 x 8% = 21 posturi TESA, astfel că ***statul de funcții se poate suplimenta pentru personalul TESA cu până la 5 posturi,*** distribuite pe compartimentele unde se impune și unde s-a solicitat suplimentarea. Având în vedere apariția unor modificări legislative ce trebuie respectate în unele domenii de activitate în vederea asigurării unui cadru legal și optim de lucru, în prezent aparatul funcțional al spitalului cu un număr de 16 posturi TESA nu poate face față tuturor solicitărilor sau să realizeze unele sarcini și atribuții specifice neavând suficient personal calificat în unele domenii.

Modificarea este necesară pentru următoarele considerente:

***1. Se solicită înființarea Compartimentului de Informatică și suplimentarea statului de funcții aprobat cu 2 posturi de inginer de sistem II,*** identificate la pozițiile nr. 199 și 200 din statul de funcții modificat, conform anexei conform Anexei nr. VIII, Cap.2, lit. B, pct. V, nr. crt. 1 din Legea-cadru nr. 153/2017, cu modificările și completările ulterioare și a referatului cu nr. 2391/05.04.2022.

***2. La Biroul Aprovizionare și Achiziții Publice se solicită suplimentarea statului de funcții aprobat cu 1 post de consilier juridic II,*** identificat la poziția nr.211 din statul de funcții modificat, conform anexei conform Anexei nr. VIII, Cap.2, lit. B, pct. I, lit. b), nr. crt. 5 din Legea-cadru nr. 153/2017, cu modificările și completările ulterioare și a referatului cu nr.706/11.04.2022.

***3. La Biroul RUNOS se solicită următoarele modificări:***

***a) Suplimentarea cu 1 post de economist I, identificat la poziția nr. 215 din statul de funcții modificat,*** conform Anexei nr. VIII, Cap. 2, lit. B, pct. I, lit. b), nr. crt. 3 din Legea-cadru nr. 153/2017, cu modificările și completările ulterioare și a referatului cu nr. 2517/08.04.2022

***b) Mutarea postului de secretar, identificat la poziția nr. 212 din statul de funcții aprobat la Biroul Administrativ, identificat la poziția nr. 218 din statul de funcții modificat,*** ca urmare a reorganizării activității aparatului funcțional din cadrul spitalului, cu acordul angajatei conform adresei nr. 2581/11.04.2022.

***4. La Biroul Administrativ se solicită următoarele modificări:***

***a) Suplimentarea cu 1 post de Inginer specialist IA la Tehnic-Administrativ, identificat la poziția nr. 217 din statul de funcții modificat,*** conform Anexei nr. VIII, Cap.2, lit. B, pct. I, lit. b), nr.crt. 3 din Legea-cadru nr. 153/2017, cu modificările și completările ulterioare și a referatului cu nr. 2538/11.04.2022.

***b) Suplimentarea cu 1 post de șofer autosanitară III la Transport, identificat la poziția nr. 263 din statul de funcții modificat,*** conform Anexei nr.II, Cap.I, pct. 2., lit.c.1., nr. crt. 6 din Legea-cadru nr. 153/2017, cu modificările și completările ulterioare și a referatului cu nr. 2525/08.04.2022. Suplimentarea se face conform Anexei 10 *“Normative de personal pentru activitățile de întreținere a clădirilor și instalațiilor de apă, lumină, încălzire, de deservire a posturilor fixe și de preparare a hranei în blocurile alimentare”* cap. III, pct. 6, lit. b din Ordinul M.S. nr. 1224/2010, cu modificările și completările ulterioare,

Ca urmare a mutării unui post, precum și a suplimentării unor posturi și a decalării numerelor curente, are loc renumerotarea posturilor, respectiv prin modificările propuse, menționăm că Spitalul de Pneumoftiziologie Satu Mare se încadrează în normativele de personal, precum și în cheltuielile de personal prevăzute în bugetul de venituri și cheltuieli al spitalului aprobat pentru anul 2022.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare.

**Șef Serviciu S.C.C.I, Șef Serviciu S.R.U.S.,**

**Nagy Brigitta Monica Bîja Tania**

**Vizat juridic,**

**Pop Nicoleta**

**Consilier S.C.C.I., Consilier S.R.U.S.,**

**Luțaș Ivett Elek Adriana**

Red. Tehn. /L.I../5 ex.